Okresná prokuratúra Zvolen 
Trhová 1, 960 19 Zvolen 1 	

Sp. zn. : 3 Pv 144/12/6611	Zvolen, 9.7.2012
EEČ : 2-51-103-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Zvolen
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	XXXXX: XXXXX
	povolanie: kuchár
dňa 25.12.2011 v čase o 03.30 hod. z exteriéru zariadenia podniku rýchleho občerstvenia Culinaire s.r.o., nachádzajúceho sa v obci XXXXX č. 351, okres Detva, odcudzil 1 ks svetelného lana o dĺžke 15m, zaveseného na konštrukcii vonkajšej terasy podniku, pričom tak konal hoci bol rozkazom o uložení sankcie za priestupok Pr. č. 411/11/06618 zo dňa 06.04.2011, právoplatným dňa 05.05.2011 uznaný vinným z priestupku proti majetku podľa § 50 ods. 1 zákona SNR č. 372/1990 Zb. o priestupkoch, v znení neskorších zmien a predpisov.
Podľa §216 odsek 2 Trestného poriadku je určená obvinenému skúšobná doba v trvaní 24 mesiacov.
Podľa § 216 odsek 4 Trestného poriadku je určené obvinenému v skúšobnej dobe nasledujúce obmedzenie: 
	zdržať sa požívania alkoholických nápojov v nadmernom množstve
Odôvodnenie:

	Uznesením povereného príslušníka PZ OO PZ Detva sp. zn. ORP-150/DT-ZV-2012 zo dňa 01.03.2012 bolo podľa § 199 ods. 1 Tr.  poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX, nar. XXXXX pre prečin krádeže podľa §  212 ods. 2 písm. f/ Tr. zákona na tom skutkovom základe, že dňa 25.12.2011 v čase o 03.30 hod. z exteriéru zariadenia podniku rýchleho občerstvenia Culinaire s.r.o., nachádzajúceho sa v obci XXXXX č. 351, okres Detva, odcudzil 1 ks svetelného lana o dĺžke 15m, zaveseného na konštrukcii vonkajšej terasy podniku, pričom tak konal hoci bol rozkazom o uložení sankcie za priestupok Pr. č. 411/11/06618 zo dňa 06.04.2011, právoplatným dňa 05.05.2011 uznaný vinným z priestupku proti majetku podľa § 50 ods. 1 zákona SNR č. 372/1990 Zb. o priestupkoch, v znení neskorších zmien a predpisov.

Obvinený XXXXX v prípravnom konaní priznal, že spáchal predmetný skutok pod vplyvom alkoholu, pričom zároveň vyjadril súhlas s postupom podľa § 216 Tr. poriadku. 

	V priebehu prípravného konania boli do spisového materiálu okrem iného zabezpečené výsluchy svedkov XXXXX, XXXXX, XXXXX, XXXXX, XXXXX, zápisnica o obhliadke miesta činu a príslušná fotodokumentácia. Vyhodnotením týchto dôkazov bolo jednoznačne preukázané, že obvinený svojím konaním naplnil všetky znaky skutkovej podstaty prečinu krádeže podľa § 212 ods. 2 písm. f/ Tr. zákona.

Poškodená XXXXX v prípravnom konaní nežiadala náhradu škody, nakoľko jej bola odcudzená vec vrátená.

	Zo správ k osobe obvineného bolo zistené, že tento s výnimkou priestupku zakladajúceho jeho trestnú zodpovednosť, nebol  doposiaľ priestupkovo riešený a nebol súdne trestaný. 
  
	Podľa ustanovenia § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže  prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak 
a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že 
    jeho vyhlásenie  bolo vykonané slobodne, vážne a zrozumiteľne, 
b/ nahradil škodu ak bola činom spôsobená alebo s poškodeným o jej náhrade uzavrel dohodu,
    alebo urobil iné opatrenia na jej náhradu, a 
c/ vzhľadom na osobu obvineného s prihliadnutím na jeho doterajší život a na okolnosti 
    prípadu možno takéto rozhodnutie považovať za dostačujúce. 
Ustanovenie § 212 ods. 2  Tr. zákona upravuje trestnú sadzbu trestu odňatia slobody vo výmere až na 2 roky. 
	
S poukazom na vyššie uvedené skutočnosti, nakoľko obvinený súhlasil s podmienečným zastavením trestného stíhania, vyhlásil, že spáchal skutok, pre ktorý mu bolo vznesené obvinenie a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne a skutkom nevznikla škoda, ktorú by bolo potrebné nahradiť, s ohľadom na to, že obvinený nebol doposiaľ priestupkovo riešený ani súdne trestaný, možno považovať podmienečné zastavenie trestného stíhania v zmysle § 216 Tr. poriadku za dostačujúce. 

	Ak obvinený v priebehu skúšobnej doby povedie riadny život a dodrží uložené obmedzenie, rozhodne prokurátorka, ktorá v prvom stupni trestné stíhanie podmienečne zastavila, že sa obvinený osvedčil. Inak prokurátorka rozhodne a to prípadne i počas skúšobnej doby, že sa v trestnom stíhaní pokračuje (§ 217 ods. 1 Tr. poriadku). 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Šimiaková
prokurátorka